
Fekete Gyula: Kabaré dalok - Egy nő arcai

Ha az irodalom vagy a zeneművészet klasszikusait áttekintjük, a zenei és nyelvi eszközök, a kifejezésmód mindig az adott kornak megfelelően friss, közérthető. Örök emberi dolgokról írtak örök igazságokat. Ez a magatartás tükröződik a mai kortárs irodalmi és zenei törekvésekben, témánkban Fekete Gyula zeneszerző és Karafiáth Orsolya költőnő alkotásában is, a Kabarédalok sorozatban.
A mai magyar zeneéletben nagyon kevés koncert főszereplője a dal. Ennek oka a műfaj jellegzetessége; az intim légkör. A sok befektetett energia csak nagyközönség előtt térülne meg, aminek ellentmond a dal műfaja, ami eredetileg kamarazene. (Fekete Gyula nyilatkozata alapján)
Fekete Gyula irodalmi értékű szöveget keresett, jelezve, hogy igényes dalsorozatot szeretne komponálni, választása a kortárs költőnő, Karafiáth Orsolya verseire esett. A dalciklus tárgya a férfi-nő örök párkapcsolata, mely pszichológiai mélységekben tárul fel előttünk a szövegen és a zenén keresztül.
Számomra éppen ez az a mű, ami további kutatásokra, a kortárs zene, dalirodalom megismerésére ösztönöz.



